Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIS RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS TARYBOS VEIKOS REGLAMENTO PATVIRTINIMO“ DALINIO PAKEITIMO**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės tarybos veiklos reglamento, patvirtinto 2015 m. kovo 27 d. Rokiškio rajono savivaldybės tarybos sprendimo Nr. TS-102, 6 punktu, Rokiškio rajono savivaldybės taryba

n u s p r e n d ž i a:

1. Pakeisti Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 9 punktą, 12.7, 12.16, 12.17, 12.22, 12.26, 12.27, 12.29, 12.35, 13.7 papunkčius, 14, 17, 117 punktus, 122 punkto 122.1– 122.9 papunkčius, 198.10 papunktį, 205 punktą ir 235.2 papunktį ir juos išdėstyti taip:

„9. Per du mėnesius nuo pirmojo išrinktos naujos Savivaldybės tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos turi būti paskirti mero pavaduotojas (pavaduotojai) ir savivaldybės administracijos direktorius, sudaryti Savivaldybės tarybos komitetai ir paskirti šių komitetų pirmininkai, sudarytos Vietos savivaldos įstatyme nustatytos komisijos ir paskirti šių komisijų pirmininkai, sudaryta Savivaldybės tarybos kolegija, jeigu nusprendžiama ją sudaryti. Jeigu  mero pavaduotojo (pavaduotojų) ir (ar) Kontrolės komiteto pirmininko, ir (ar) Vietos savivaldos įstatyme nustatytų komisijų pirmininkų įgaliojimai nutrūksta ir (ar) Savivaldybės administracijos direktorius atleidžiamas iš pareigų prieš terminą, per du mėnesius nuo jų įgaliojimų nutrūkimo ar atleidimo iš pareigų dienos savivaldybės taryba turi paskirti mero pavaduotoją (pavaduotojus) ir (ar) Savivaldybės administracijos direktorių, ir (ar) Kontrolės komiteto pirmininką, ir (ar) Vietos savivaldos įstatyme nustatytų komisijų pirmininkus“;

,,12.7. sprendimų dėl Savivaldybės kontrolieriaus priėmimo į pareigas ir atleidimo iš jų priėmimas, Savivaldybės kontrolės ir audito tarnybos steigimas, didžiausio valstybės tarnautojų pareigybių ir darbuotojų, dirbančių pagal darbo sutartis, skaičiaus šioje tarnyboje nustatymas, Savivaldybės kontrolės ir audito tarnybos metinės veiklos ataskaitos svarstymas ir sprendimo dėl jos priėmimas, įstatymų numatyto savivaldybės kontrolieriaus darbo užmokesčio nustatymas, Savivaldybės kontrolės ir audito tarnybos nuostatų tvirtinimas“;

12.16. sprendimų teikti mokesčių rinkliavų ir kitas įstatymų nustatytas lengvatas Savivaldybės biudžeto sąskaita, sprendimų dėl sumokėtų mokesčių rinkliavų (ar jų dalies) kompensavimo tvarkos nustatymo ir šių kompensacijų teikimo Savivaldybės biudžeto sąskaita priėmimas, subsidijų ir kompensacijų skyrimo naujas darbo vietas steigiančioms visų teisinių formų įmonėms tvarkos nustatymas atitinkamai keičiant savivaldybės biudžetą tais atvejais, kai lėšų tam nebuvo numatyta;

12.17. mero, Savivaldybės administracijos direktoriaus, savivaldybės kontrolės ir audito tarnybos, biudžetinių ir viešųjų įstaigų (kurių savininkė yra Savivaldybė), Savivaldybės valdomų įmonių ir organizacijų metinių veiklos ataskaitų ir atsakymų į Savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas“;

„12.22. sprendimų dėl tam tikros veiklos nepriklausomo audito atlikimo Savivaldybės įstaigose ar Savivaldybės valdomose įmonėse priėmimas“;

„12.26. sprendimų dėl paskolų ėmimo ir garantijų teikimo už ilgametes paskolas priėmimas; šios paskolos naudojamos tik investicijų projektams, tarp jų Vyriausybės patvirtintas programas savivaldybių įgyvendinamiems energijos vartojimo didinimo projektams finansuoti pagal Vyriausybės nustatytą tvarką, laikantis įstatymų nustatytų skolinimosi limitų ir gavus Savivaldybės kontrolės ir audito tarnybos išvadą;

12.27. įstatymų nustatyta tvarka gavus Savivaldybės kontrolės ir audito tarnybos išvadą, sprendimų dėl viešojo ir privataus sektorių partnerystės projektų įgyvendinimo tikslingumo priėmimas; gavus Savivaldybės kontrolės ir audito tarnybos išvadą, pritarimas galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės įgyvendinimo tikslingumo nurodytų partnerystės projektų sąlygų“;

„12.29. sprendimų dėl Savivaldybės būsto ir socialinio būsto fondo sudarymo (statybos, pirkimo ir t.t.) tvarkos, būsto suteikimo tvarkos ir nuomos mokesčio dydžio priėmimas, kitų sprendimų, numatytų Paramos būstui įsigyti ar išsinuomoti įstatyme, priėmimas“;

„12.35. kainų ir tarifų už savivaldybės valdomų įmonių, biudžetinių ir viešųjų įstaigų, kurių savininkė yra Savivaldybė) teikiamas atlygintinas paslaugas ir keleivių vežimą vietiniais maršrutais nustatymas, centralizuotai teikiamos šilumos ir karšto vandens kainų (tvirtinimas) įstatymų nustatyta tvarka, vietinių rinkliavų ir mokesčių tarifų nustatymas įstatymų nustatyta tvarka“;

„14. Savivaldybės taryba paveda Administracijos direktoriui vykdyti reglamento 13.1, 13.2, 13.3, 13.4, punktuose išvardintus įgaliojimus, priskirtus Savivaldybės tarybos paprastajai kompetencijai. Jeigu Savivaldybės administracijos direktorius negali (dėl viešųjų ir privačių interesų konflikto) įvykdyti savivaldybės tarybai paprastajai kompetencijai priskirtų ir jam perduotų įgaliojimų, šiuos įgauliojimus vykdo Administracijos direktoriaus pavaduotojas. Jeigu Administracijos direktorius ir Administracijos direktoriaus pavaduotojas negali (dėl viešųjų ir privačių interesų konflikto) įvykdyti savivaldybės tarybos perduotų jiems įgaliojimų, šiuo įgaliojimus vykdo savivaldybės taryba“;

„17. Savivaldybės taryba savo įgaliojimus įgyvendina kolegialiai Savivaldybės tarybos posėdžiuose. Savivaldybės tarybos posėdžiams klausimus rengia Savivaldybės tarybos komitetai ir komisijos savo posėdžiuose, Savivaldybės tarybos narių frakcijos ir grupės pasitarimuose, tarybos nariai, Savivaldybės tarybos kontrolės ir audito tarnyba, Savivaldybės meras ir Savivaldybės administracijos direktorius. Savivaldybės taryba svarstomais klausimais priima sprendimus ir kontroliuoja jų įgyvendinimą“;

„117. Komitetai pagal savo kompetenciją priima rekomendacinius sprendimus. Savivaldybės administracija, jos padaliniai, biudžetinės ir viešosios įstaigos ir savivaldybės valdomos įmonės su jų veikla susijusius komitetų sprendimus turi apsvarstyti ir apie svarstymo rezultatus pranešti komitetams“;

„122. Kontrolės komitetas:

122.1. teikia Savivaldybės tarybai išvadas dėl savivaldybės kontrolės ir audito tarnybos veiklos rezultatų;

122.2. siūlo Savivaldybės tarybai atleisti savivaldybės kontrolierių, kai yra įstatymuose nurodyti atleidimo valstybės tarnybos pagrindai;

122.3. svarsto Savivaldybės kontrolės ir audito tarnybos kitų metų veiklos plano projektą ir teikia pasiūlymus dėl šio plano projekto papildymo ar pakeitimo, reglamento nustatyta tvarka iki einamųjų metų lapkričio 5 dienos grąžina šį plano projektą savivaldybės kontrolieriui tvirtinti kartu su Kontrolės komiteto posėdžio kopija ar protokolo išrašu.

122.4. įvertina Savivaldybės kontrolės ir audito tarnybos ateinančių metų veiklos planui vykdyti reikalingus asignavimu ir išvadą dėl jų teikia Savivaldybės tarybai;

122.5. svarsto Savivaldybės kontrolės ir audito tarnybos veiklos plano įvykdymo ataskaitą, jos pagrindu rengia ir teikia savivaldybės tarybai išvadas dėl Savivaldybės turto ir lėšų naudojimo teisėtumo, tikslingumo ir efektyvumo bei Savivaldybės kontrolės ir audito tarnybos veiklos;

122.6. siūlo Savivaldybės tarybai atlikti nepriklausomą savivaldybės turto ir lėšų naudojimo bei savivaldybės veiklos auditą, teikia savo išvadas dėl audito rezultatų;

122.7. periodiškai (kartą per ketvirtį) svarsto, kaip vykdomas Savivaldybės kontrolės ir audito tarnybos veiklos planas, Savivaldybės kontrolės ir audito tarnybos ar savo iniciatyva išklauso institucijų, įstaigų ir įmonių vadovus dėl savivaldybės kontrolės audito tarnybos atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreipiasi į Savivaldybės administracijos direktorių arba savivaldybės dėl Savivaldybės kontrolės ir audito tarnybos reikalavimų įvykdymo;

122.8. dirba pagal Savivaldybės tarybos patvirtintą veiklos programą ir kiekvienų metų pradžioje (iki kovo 31 d.) už savo veiklą atsiskaito Savivaldybės tarybai;

122.9. nagrinėja asmenų gaunamus pranešimus ir pareiškimus apie Savivaldybės administracijos, įmonių, įstaigų ir jų vadovų veiklą ir teikia dėl jų pasiūlymus Savivaldybės administracijai ir Savivaldybės tarybai“;

„198.10. gavęs rašytinį Savivaldybės tarybos nario, Savivaldybės tarybos narių frakcijos motyvuotą prašymą, teikimą, pranešimą gali siūlyti Savivaldybės tarybai pavesti Savivaldybės kontrolės ir audito tarnybai atlikti veiklos plane nenumatytą Savivaldybės administracijos, Savivaldybės administravimo subjektų ar savivaldybės valdomų įmonių finansinį ir veiklos auditą, priima Savivaldybės kontrolės ir audito tarnybos pateiktas audito ataskaitas ir išvadas dėl atlikto finansinio ir veiklos audito rezultatų, prireikus organizuoja šių ataskaitų ir išvadų svarstymą Savivaldybės tarybos komitetų ir savivaldybės tarybos posėdžiuose“;

„205. Po savo kadencijos pabaigos meras ir mero pavaduotojas, jeigu neišrenkamas meru ar nepaskiriamas mero pavaduotoju arba prieš terminą netenka savo įgaliojimų (išskyrus atvejus, kai meras, mero pavaduotojas savo įgaliojimų netenka Reglamento 175.1 ir 175.3 punktuose nustatyta tvarka arba netenka savivaldybės tarybos nario įgaliojimų pagal reglamento 196 punktą), turi teisę Vyriausybės nustatyta tvarka grįžti į iki išrinkimo Savivaldybės tarybos nariais eitas pareigas, o kai tokios galimybės nėra, – į kitas lygiavertes ar žemesnes pareigas, jeigu eitos pareigos pagal teisės aktus priskiriamos valstybės tarnautojų (išskyrus politinio (asmeninio) pasitikėjimo valstybės tarnautojų pareigas) pareigoms. Be to, meras ir mero pavaduotojas turi teisę grįžti į iki išrinkimo Savivaldybės tarybos nariais eitas pareigas, jeigu jie ėjo šias pareigas savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje, o kai tokios galimybės nėra, – į kitas pareigas savivaldybės ar valstybės biudžetinėje įstaigoje arba savivaldybės valdomoje įmonėje. Jeigu šie asmenys iki išrinkimo Savivaldybės tarybos nariais tokių pareigų nėjo arba atsisakė pasiūlytų kitų žemesnės kategorijos pareigų, pagal teisės aktus priskiriamų valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms, arba kitų pareigų Savivaldybės ar valstybės biudžetinėje ar viešojoje įstaigoje arba Savivaldybės valdomoje įmonėje, jiems išmokama 3 mėnesių jų vidutinio darbo užmokesčio dydžio išmoka. Ji mokama per 3 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 3 mėnesių, likusi neišmokėta išmokos dalis nemokama. Jeigu šie asmenys mero ir mero pavaduotojo pareigas ėjo mažiau kaip vienus metus iki kadencijos pabaigos, jiems išmokama vieno mėnesio jų vidutinio darbo užmokesčio dydžio išmoka. Nutrūkus mero pavaduotojo įgaliojimams prieš terminą, jei ne mažiau kaip 1/3 visų Savivaldybės tarybos narių motyvuotai pareiškia nepasitikėjimą mero pavaduotoju, Savivaldybės taryba priima sprendimą atleisti mero pavaduotoją ir už tokį sprendimą slaptai balsuoja ne mažiau kaip ½ savivaldybės tarybos narių, jiems išmokama 2 mėnesių jų vidutinio darbo užmokesčio dydžio išmoka“;

„235.2. reglamento nustatyta tvarka siūlyti Savivaldybės tarybai svarstyti klausimus, rengti Savivaldybės tarybos sprendimų projektus, iš Savivaldybės administracijos ir kitų Savivaldybės įstaigų, Savivaldybės valdomų įmonių gauti visą tarybos nario veiklai reikalingą su Savivaldybės taryboje nagrinėjamais ar rengiamais nagrinėti klausimais susijusią informaciją, dalyvauti diskusijose svarstomais klausimais, raštu ir žodžiu pateikti pastabas dėl Savivaldybės tarybos sprendimų projektų, dėl Savivaldybės darbo tvarkos ir kt., Savivaldybės tarybos posėdžio metu klausti pranešėjus, kalbėti dėl vedimo tvarkos, kreiptis su paklausimais į Savivaldybės institucijų, Savivaldybės administracijos, kitų Savivaldybės įstaigų, įmonių ir organizacijų, taip pat valstybės institucijų, kurios veikia Savivaldybės teritorijoje, vadovus ir valstybės tarnautojus“.

2. Pripažinti netekusiu galios 13.7 papunktį.

3. Nustatyti, kad Rokiškio rajono savivaldybės tarybos veiklos reglamento 9 punktas, 12.29 papunktis įsigalioja nuo Rokiškio rajono savivaldybės tarybos sprendimo įsigaliojimo dienos.

4. Nustatyti, kad Rokiškio rajono savivaldybės tarybos veiklos reglamento 12.22, 12.35, 13.7, 235.2 papunkčių ir 14 punkto, 205 punkto pakeitimai įsigalioja nuo 2019 m. sausio 1 d.

5. Nustatyti, kad Rokiškio rajono savivaldybės tarybos veiklos reglamento 12.7, 12.16, 12.17, 12.26, 12.27, 198.10 papunkčių ir 17, 122 punktų pakeitimai įsigalioja nuo 2019 m. sausio 2 d.

6. Paskelbti sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt), skiltyje „Taryba“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ DALINIO PAKEITIMO“ AIŠKINAMASIS RAŠTAS**

2018-12-21

Rokiškis

**Parengto sprendimo projekto tikslai ir uždaviniai.**

Rokiškio rajono savivaldybės tarybos veiklos reglamentas turi atitikti Lietuvos Respublikos vietos savivaldos įstatymo nuostatas. Pasikeitus Lietuvos Respublikos vietos savivaldos įstatymui būtina keisti Rokiškio rajono savivaldybės tarybos veiklos reglamentą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas.

**Sprendimo projekto esmė.**

Lietuvos Respublikos Seimas 2018 m. gegužės 17d. priėmė Lietuvos Respublikos vietos savivaldos įstatymo Nr. I-533 3, 4, 6, 7, 14, 16, 19, 20, 24, 27, 28, 29, 30 ir 51 straipsnių pakeitimo įstatymą Nr. XIII-1163, 2018 m. birželio 29 d. – Lietuvos Respublikos vietos savivaldos įstatymo Nr. I-533 16, 19, 27, 29 ir 31 straipsnių pakeitimo įstatymą Nr. XIII-1377, 2018 m. birželio 30 d. – Lietuvos Respublikos vietos savivaldos įstatymo Nr. I-533 16 straipsnio pakeitimo įstatymą Nr. XIII-1444, 2018 m. lapkričio 15 d. – Lietuvos savivaldos įstatymo Nr. I-533 3, 12, 14, 16, 20, 27, 28 ir 29 straipsnių pakeitimo įstatymą Nr. XIII-1631, 2018 m. lapkričio 15 d. – Lietuvos Respublikos vietos savivaldos įstatymo Nr. I-533 6 ir 16 straipsnių pakeitimo įstatymą Nr. XIII-1639, 2018 m. lapkričio 20 d. – Lietuvos Respublikos vietos savivaldos įstatymo Nr. I-533 16, 19, 27 ir 31 straipsnių pakeitimo įstatymo Nr. XIII-1377 6 straipsnio pakeitimo įstatymą Nr. XIII-1653, 2018 m. lapkričio 20 d. – Lietuvos Respublikos vietos savivaldos įstatymo Nr. I-533 16 ir 29 straipsnių pakeitimo įstatymą Nr. XIII-1664, 2018 m. lapkričio 20 d. – Lietuvos Respublikos vietos savivaldos įstatymo Nr. I-533 11 ir 29 straipsnių pakeitimo įstatymą Nr. XIII-1655.

Įgyvendindama Lietuvos Respublikos vietos savivaldos įstatymo pakeitimus savivaldybės taryba privalo pakeisti savivaldybės tarybos veiklos reglamentą. Pakeitimai aptarti aiškinamojo rašto priede.

Reglamento pakeitimai apsvarstyti Rokiškio rajono savivaldybės tarybos veiklos reglamento redakcinėje komisijoje. Komisija jiems pritarė.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės tarybos veiklos reglamentas atitiks Vietos savivaldos įstatymo nuostatas, Lietuvos Respublikos valstybės politikų elgesio kodekso reikalavimus;

**neigiamos** – nebus.

K**okia sprendimo nauda Rokiškio rajono gyventojams.**

Rokiškio rajono savivaldybės tarybos veiklos reglamentas nustato Rokiškio rajono savivaldybės tarybos veiklos formas ir tvarką, savivaldybės tarybos kolegijos, komitetų darbo tvarką, savivaldybės tarybos laikinųjų ir nuolatinių komisijų sudarymo tvarką. Savivaldybės tarybos veiklos reglamentas turi atitikti Lietuvos Respublikos vietos savivaldos įstatymo nuostatas. Tarybos nariai, dirbdami pagal įstatymus atitinkantį veiklos reglamentą, nepažeisdami įstatymų, tinkamai atstovaus Rokiškio rajono gyventojų interesams.

**Finansavimo šaltiniai ir lėšų poreikis.**

Papildomo finansavimo šaltinių nereikia.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė

2018-12-21 sprendimo projekto „Dėl Rokiškio rajono savivaldybės tarybos 2015 m. kovo 27 d. sprendimo Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ dalinio pakeitimo“ aiškinamojo priedas

**ROKIŠKIO RAJONO SAVIVALDYBĖS VEIKLOS REGLAMENTO PAKEITIMAI**

**1. REGLAMENTO KEITIMO DIENAI GALIOJANTIS 9 PUNKTAS:**

9. Per du mėnesius nuo pirmojo išrinktos naujos savivaldybės tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos turi būti paskirti mero pavaduotojas (pavaduotojai) ir savivaldybės administracijos direktorius, ~~direktoriaus pavaduotojas~~, sudaryti savivaldybės tarybos komitetai ir paskirti šių komitetų pirmininkai, sudarytos Vietos savivaldos įstatyme nustatytos komisijos ir paskirti šių komisijų pirmininkai, sudaryta savivaldybės tarybos kolegija, jeigu nusprendžiama ją sudaryti. Jeigu mero pavaduotojo (pavaduotojų) įgaliojimai nutrūksta ir (ar) savivaldybės administracijos direktorius atleidžiamas iš pareigų prieš terminą, per du mėnesius nuo jo įgaliojimų nutrūkimo ar atleidimo iš pareigų dienos savivaldybės taryba turi paskirti mero pavaduotoją (pavaduotojus) ir (ar) savivaldybės administracijos direktorių.

***Nauja redakcija***

„9. Per du mėnesius nuo pirmojo išrinktos naujos savivaldybės tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos turi būti paskirti mero pavaduotojas (pavaduotojai) ir savivaldybės administracijos direktorius, sudaryti savivaldybės tarybos komitetai ir paskirti šių komitetų pirmininkai, sudarytos Vietos savivaldos įstatyme nustatytos komisijos ir paskirti šių komisijų pirmininkai, sudaryta savivaldybės tarybos kolegija, jeigu nusprendžiama ją sudaryti. Jeigu  mero pavaduotojo (pavaduotojų) ir (ar) Kontrolės komiteto pirmininko, ir (ar) Vietos savivaldos įstatyme nustatytų komisijų pirmininkų įgaliojimai nutrūksta ir (ar) savivaldybės administracijos direktorius atleidžiamas iš pareigų prieš terminą, per du mėnesius nuo jų įgaliojimų nutrūkimo ar atleidimo iš pareigų dienos savivaldybės taryba turi paskirti mero pavaduotoją (pavaduotojus) ir (ar) savivaldybės administracijos direktorių, ir (ar) Kontrolės komiteto pirmininką, ir (ar) Vietos savivaldos įstatyme nustatytų komisijų pirmininkus.“;

*Punkto pakeitimo pagrindas – 2018-11-20 LR Vietos savivaldos įstatymo Nr. I-533 11 ir 29 straipsnių pakeitimo įstatymas. Įstatymu pakeista Vietos savivaldos įstatymo 11 straipsnio 6 dalis perkelta į Reglamento 9 p.*

**2.REGLAMENTO KEITIMO DIENAI GALIOJANTIS 12.7 PAPUNKTIS**

12.7. ~~Pretendentų į savivaldybės kontrolieriaus pareigas atrankos komisijos sudarymas,~~ sprendimų dėl savivaldybės kontrolieriaus priėmimo į pareigas ir atleidimo iš jų priėmimas, savivaldybės kontrolės ir audito tarnybos steigimas ~~savivaldybės kontrolieriaus teikimu~~, didžiausio valstybės tarnautojų pareigybių ir darbuotojų, dirbančių pagal darbo sutartis, skaičiaus šioje tarnyboje nustatymas, ~~savivaldybės kontrolieriaus~~ (savivaldybės kontrolės ir audito tarnybos) metinės ataskaitos svarstymas ir sprendimo dėl jos priėmimas, įstatymų numatyto savivaldybės kontrolieriaus darbo užmokesčio nustatymas, savivaldybės kontrolieriaus (savivaldybės kontrolės ir audito tarnybos) nuostatų tvirtinimas.

**Nauja redakcija**

12.7. sprendimų dėl savivaldybės kontrolieriaus priėmimo į pareigas ir atleidimo iš jų priėmimas, savivaldybės kontrolės ir audito tarnybos steigimas, didžiausio valstybės tarnautojų pareigybių ir darbuotojų, dirbančių pagal darbo sutartis, skaičiaus šioje tarnyboje nustatymas, savivaldybės kontrolės ir audito tarnybos metinės veiklos ataskaitos svarstymas ir sprendimo dėl jos priėmimas, įstatymų numatyto savivaldybės kontrolieriaus darbo užmokesčio nustatymas, savivaldybės kontrolės ir audito tarnybos nuostatų tvirtinimas;“

*Punkto pakeitimo pagrindas – 2018-11-15 LR Vietos savivaldos įstatymo Nr. I-533 3, 12, 14, 16, 20, 27, 28 ir 29 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 8 punktas perkeltas į Reglamento 12.7 p.*

**3. REGLAMENTO KEITIMO DIENAI GALIOJANTIS 12.16 PAPUNKTIS:**

12.16. Sprendimų teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita priėmimas, subsidijų ir kompensacijų skyrimo naujas darbo vietas steigiančioms visų rūšių įmonėms tvarkos nustatymas atitinkamai keičiant savivaldybės biudžetą tais atvejais, kai lėšų tam nebuvo numatyta.

**Nauja redakcija**

12.16. sprendimų teikti mokesčių rinkliavų ir kitas įstatymų nustatytas lengvatas savivaldybės biudžeto sąskaita, sprendimų dėl sumokėtų mokesčių rinkliavų (ar jų dalies) kompensavimo tvarkos nustatymo ir šių kompensacijų teikimo savivaldybės biudžeto sąskaita priėmimas, subsidijų ir kompensacijų skyrimo naujas darbo vietas steigiančioms visų teisinių formų įmonėms tvarkos nustatymas atitinkamai keičiant savivaldybės biudžetą tais atvejais, kai lėšų tam nebuvo numatyta;

*Punkto pakeitimo pagrindas – 2018-06-30 LR Vietos savivaldos įstatymo Nr. I-533 16 straipsnio pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 18 punktas perkeltas į Reglamento 12. 167p.*

**4. REGLAMENTO KEITIMO DIENAI GALIOJANTIS 12.17 PAPUNKTIS:**

12.17. Mero, savivaldybės administracijos direktoriaus, savivaldybės kontrolieriaus, biudžetinių ir viešųjų įstaigų (kurių savininkė yra savivaldybė), savivaldybės kontroliuojamų įmonių ir organizacijų vadovų ataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas.

**Nauja redakcija**

12.17. mero, savivaldybės administracijos direktoriaus, savivaldybės kontrolės ir audito tarnybos, biudžetinių ir viešųjų įstaigų (kurių savininkė yra savivaldybė), savivaldybės valdomų įmonių ir organizacijų metinių veiklos ataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas;“

*Punkto pakeitimo pagrindas – 2018-11-15 LR Vietos savivaldos įstatymo Nr. I-533 3, 12, 14, 16, 20, 27, 28 ir 29 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 19 punktas perkeltas į Reglamento 12.17 p.*

**5 REGLAMENTO KEITIMO DIENAI GALIOJANTIS 12.22 PAPUNKTIS:**

12.22. Sprendimų dėl tam tikros veiklos nepriklausomo audito atlikimo savivaldybės įstaigose ar savivaldybės ~~kontroliuojamose~~ įmonėse priėmimas.

**Nauja redakcija**

12.22. sprendimų dėl tam tikros veiklos nepriklausomo audito atlikimo savivaldybės įstaigose ar savivaldybės valdomose įmonėse priėmimas;“

*Punkto pakeitimo pagrindas – 2018-05-17 LR Vietos savivaldos įstatymo Nr. I-533 3, 4, 6, 7, 14, 16, 20, 24, 27, 28, 29, 30 ir 51 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 24 punktas perkeltas į Reglamento 12.12 p.*

**6. REGLAMENTO KEITIMO DIENAI GALIOJANTIS 12.26 PAPUNKTIS**

12.26. Sprendimų dėl paskolų ėmimo ir garantijų teikimo už ilgalaikes paskolas priėmimas; šios paskolos naudojamos tik investicijų projektams, tarp jų pagal Vyriausybės patvirtintas programas savivaldybių įgyvendinamiems energijos vartojimo efektyvumo didinimo projektams, finansuoti pagal Vyriausybės nustatytą tvarką, laikantis įstatymų nustatytų skolinimosi limitų ir gavus ~~savivaldybės kontrolieriaus~~ (savivaldybės kontrolės ir audito tarnybos) išvadą.

***Nauja redakcija***

12.26. sprendimų dėl paskolų ėmimo ir garantijų teikimo už ilgametes paskolas priėmimas; šios paskolos naudojamos tik investicijų projektams, tarp jų Vyriausybės patvirtintas programas savivaldybių įgyvendinamiems energijos vartojimo didinimo projektams finansuoti pagal Vyriausybės nustatytą tvarką, laikantis įstatymų nustatytų skolinimosi limitų ir gavus savivaldybės kontrolės ir audito tarnybos išvadą;“

*Punkto pakeitimo pagrindas – 2018-11-15 LR Vietos savivaldos įstatymo Nr. I-533 3, 12, 14, 16, 20, 27, 28 ir 29 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 28 punktas perkeltas į Reglamento 12.26 p.*

**7. REGLAMENTO KEITIMO DIENAI GALIOJANTIS 12.27 PAPUNKTIS**

12.27. įstatymų nustatyta tvarka gavus savivaldybės ~~kontrolieriaus~~ išvadą, sprendimų dėl viešojo ir privataus sektorių partnerystės projektų įgyvendinimo tikslingumo priėmimas; gavus savivaldybės ~~kontrolieriaus~~ išvadą, pritarimas galutinėms viešojo ir privataus sektoriaus parterystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės sąlygų.

***Nauja redakcija***

12.27. įstatymų nustatyta tvarka gavus savivaldybės kontrolės ir audito tarnybos išvadą, sprendimų dėl viešojo ir privataus sektorių partnerystės projektų įgyvendinimo tikslingumo priėmimas; gavus savivaldybės kontrolės ir audito tarnybos išvadą, pritarimas galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės įgyvendinimo tikslingumo nurodytų partnerystės projektų sąlygų;“

*Punkto pakeitimo pagrindas – 2018-11-15 LR Vietos savivaldos įstatymo Nr. I-533 3, 12, 14, 16, 20, 27, 28 ir 29 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 29 punktas perkeltas į Reglamento 12.27 p.*

**8. REGLAMENTO KEITIMO DIENAI GALIOJANTIS 12.29 PAPUNKTIS**

12.29. Sprendimų dėl socialinio būsto fondo sudarymo (statybos, pirkimo ir t.t.) tvarkos, būsto suteikimo tvarkos ir savivaldybės gyvenamųjų patalpų nuomos mokesčio dydžio priėmimas.

**Nauja redakcija**

„12.29. sprendimų dėl savivaldybės būsto ir socialinio būsto fondo sudarymo (statybos, pirkimo ir t.t.) tvarkos, būsto suteikimo tvarkos ir nuomos mokesčio dydžio priėmimas, kitų sprendimų, numatytų Paramos būstui įsigyti ar išsinuomoti įstatyme, priėmimas;“

*Punkto pakeitimo pagrindas – 2018-11-15 LR Vietos savivaldos įstatymo Nr. I-533 3, 12, 14, 16, 20, 27, 28 ir 29 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 31 punktas perkeltas į Reglamento 12.29 p.*

**9. REGLAMENTO KEITIMO DIENAI GALIOJANTIS 12.35 PAPUNKTIS**

12.35. Kainų ir tarifų už savivaldybės ~~kontroliuojamų~~ įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas paslaugas ir keleivių vežimą vietiniais maršrutais nustatymas, centralizuotai teikiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, vietinių rinkliavų ir mokesčių tarifų nustatymas įstatymų nustatyta tvarka.

***Nauja redakcija***

12.35. kainų ir tarifų už savivaldybės valdomų įmonių, biudžetinių ir viešųjų įstaigų, kurių savininkė yra savivaldybė) teikiamas atlygintinas paslaugas ir keleivių vežimą vietiniais maršrutais nustatymas, centralizuotai teikiamos šilumos ir karšto vandens kainų (tvirtinimas) įstatymų nustatyta tvarka, vietinių rinkliavų ir mokesčių tarifų nustatymas įstatymų nustatyta tvarka;

*Punkto pakeitimo pagrindas – 2018-05-17 LR Vietos savivaldos įstatymo Nr. I-533 3, 4, 6, 7, 14, 16, 20, 24, 27, 28, 29, 30 ir 51 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 2 dalies 37 punktas perkeltas į Reglamento 12.35 p.*

**10. REGLAMENTO KEITIMO DIENAI GALIOJANTIS 13.7 PAPUNKTIS**

13.7. Juridinio asmens dalyvio kompetencijai pagal įstatymus priskirtų teisių įgyvendinimas ir pareigų vykdymas.

***NETENKA GALIOS NUO 2019-01-01***

*Punkto pakeitimo pagrindas – 2018-11-20 LR Vietos savivaldos įstatymo Nr. I-533 16 ir 29 straipsnių pakeitimo įstatymas. Įstatymu pakeistas Vietos savivaldos įstatymo 16 straipsnio 3 dalies 9 punktas ir Reglamento 13.7*

**11. REGLAMENTO KEITIMO DIENAI GALIOJANTIS 14 PUNKTAS**

14. Savivaldybės taryba paveda Administracijos direktoriui vykdyti reglamento 13.1, 13.2, 13.3, 13.4, ~~13.7~~ punktuose išvardintus įgaliojimus, priskirtus savivaldybės tarybos paprastajai kompetencijai. Jeigu savivaldybės administracijos direktorius negali (dėl viešųjų ir privačių interesų konflikto) įvykdyti savivaldybės tarybai paprastajai kompetencijai priskirtų ir jam perduotų įgaliojimų, šiuos įgauliojimus vykdo Administracijos direktoriaus pavaduotojas. Jeigu Administracijos direktorius ir Administracijos direktoriaus pavaduotojas negali (dėl viešųjų ir privačių interesų konflikto) įvykdyti savivaldybės tarybos perduotų jiems įgaliojimų, šiuo įgaliojimus vykdo savivaldybės taryba.

**Nauja redakcija**

14. Savivaldybės taryba paveda Administracijos direktoriui vykdyti reglamento 13.1, 13.2, 13.3, 13.4 punktuose išvardintus įgaliojimus, priskirtus savivaldybės tarybos paprastajai kompetencijai. Jeigu savivaldybės administracijos direktorius negali (dėl viešųjų ir privačių interesų konflikto) įvykdyti savivaldybės tarybai paprastajai kompetencijai priskirtų ir jam perduotų įgaliojimų, šiuos įgauliojimus vykdo Administracijos direktoriaus pavaduotojas. Jeigu Administracijos direktorius ir Administracijos direktoriaus pavaduotojas negali (dėl viešųjų ir privačių interesų konflikto) įvykdyti savivaldybės tarybos perduotų jiems įgaliojimų, šiuo įgaliojimus vykdo savivaldybės taryba.

**12. REGLAMENTO KEITIMO DIENAI GALIOJANTIS 17 PUNKTAS**

17. Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Savivaldybės tarybos posėdžiams klausimus rengia savivaldybės tarybos komitetai ir komisijos savo posėdžiuose, Savivaldybės tarybos narių frakcijos ir grupės pasitarimuose, savivaldybės tarybos nariai, ~~Savivaldybės kontrolierius~~, Meras ir Administracijos direktorius. Savivaldybės taryba svarstomais klausimais priima sprendimus ir kontroliuoja jų įgyvendinimą.

**Nauja redakcija**

17. Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Savivaldybės tarybos posėdžiams klausimus rengia savivaldybės tarybos komitetai ir komisijos savo posėdžiuose, savivaldybės tarybos narių frakcijos ir grupės pasitarimuose, tarybos nariai, savivaldybės tarybos kontrolės ir audito tarnyba, savivaldybės meras ir savivaldybės administracijos direktorius. Savivaldybės taryba svarstomais klausimais priima sprendimus ir kontroliuoja jų įgyvendinimą.“

*Punkto pakeitimo pagrindas – 2018-11-15 LR Vietos savivaldos įstatymo Nr. I-533 3, 12, 14, 16, 20, 27, 28 ir 29 straipsnių pakeitimo įstatymas. Įstatymu pakeistas Vietos savivaldos įstatymo 12 straipsnio 2 dalis perkelta į Reglamento 17 p*

**13. REGLAMENTO KEITIMO DIENAI GALIOJANTIS 117 PUNKTAS**

117. Komitetai pagal savo kompetenciją priima rekomendacinius sprendimus. Administracija, jos padaliniai, biudžetinės ir viešosios įstaigos ir savivaldybės ~~kontroliuojamos~~ įmonės su jų veikla susijusius komitetų sprendimus turi apsvarstyti ir apie svarstymo rezultatus pranešti komitetams.

**Nauja redakcija**

**1**17. Komitetai pagal savo kompetenciją priima rekomendacinius sprendimus. Savivaldybės administracija, jos padaliniai, biudžetinės ir viešosios įstaigos ir savivaldybės valdomos įmonės su jų veikla susijusius komitetų sprendimus turi apsvarstyti ir apie svarstymo rezultatus pranešti komitetams.“

*Punkto pakeitimo pagrindas – 2018-05-17 LR Vietos savivaldos įstatymo Nr. I-533 3, 4, 6, 7, 14, 16, 20, 24, 27, 28, 29, 30 ir 51 straipsnių pakeitimo įstatymas. Įstatymu pakeista Vietos savivaldos įstatymo 14 straipsnio 5 dalis perkelta į Reglamento 117 p.*

***14.* REGLAMENTO KEITIMO DIENAI GALIOJANTIS 122 PUNKTAS**

122. Kontrolės komitetas:

122.1. teikia savivaldybės tarybai išvadas dėl ~~savivaldybės kontrolieriaus~~ (savivaldybės kontrolės ir audito tarnybos) veiklos rezultatų;

122.2. siūlo savivaldybės tarybai atleisti savivaldybės kontrolierių, kai yra įstatymuose nurodyti atleidimo iš valstybės tarnybos pagrindai;

122.3. svarsto ~~Savivaldybės kontrolieriaus~~ (Savivaldybės kontrolės ir audito tarnybos) kitų metų veiklos plano projektą ir teikia pasiūlymus dėl šio plano projekto papildymo ar pakeitimo. Iki einamųjų metų lapkričio 5 d. grąžina šį plano projektą tvirtinti Savivaldybės kontrolieriui ~~(Savivaldybės kontrolės ir audito tarnybai)~~ su Kontrolės komiteto posėdžio protokolo kopija ar protokolo išrašu ~~bei Kanceliarijos skyriaus lydraščiu~~.

122.4. įvertina ~~savivaldybės kontrolieriaus~~ (savivaldybės kontrolės ir audito tarnybos) ateinančių metų veiklos planui vykdyti reikalingus asignavimus ir išvadą dėl jų teikia savivaldybės tarybai;

122.5. svarsto ~~savivaldybės kontrolieriaus~~ parengtą ataskaitą dėl ~~jo~~ (savivaldybės kontrolės ir audito tarnybos) veiklos plano įvykdymo, jos pagrindu rengia ir teikia savivaldybės tarybai išvadas dėl savivaldybės turto ir lėšų naudojimo teisėtumo, tikslingumo ir efektyvumo bei ~~savivaldybės kontrolieriaus~~ (savivaldybės kontrolės ir audito tarnybos) veiklos;

122.6. siūlo savivaldybės tarybai atlikti nepriklausomą savivaldybės turto ir lėšų naudojimo bei savivaldybės veiklos auditą, teikia savo išvadas dėl audito rezultatų;

122.7. periodiškai (kartą per ketvirtį) svarsto, kaip vykdomas ~~savivaldybės kontrolieriaus~~ (savivaldybės kontrolės ir audito tarnybos) veiklos planas, ~~savivaldybės kontrolieriaus~~ ar savo iniciatyva išklauso institucijų, įstaigų ir įmonių vadovus dėl ~~savivaldybės kontrolieriaus~~ (savivaldybės kontrolės ir audito tarnybos) atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreipiasi į savivaldybės administracijos direktorių arba savivaldybės tarybą dėl ~~savivaldybės kontrolieriaus~~ (savivaldybės kontrolės ir audito tarnybos) reikalavimų įvykdymo;

122.8. dirba pagal savivaldybės tarybos patvirtintą veiklos programą ir kiekvienų metų pradžioje (iki kovo 31 d.)už savo veiklą atsiskaito savivaldybės tarybai;

122.9. nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės tarybai.

**Nauja redakcija**

„122. Kontrolės komitetas:

122.1. teikia savivaldybės tarybai išvadas dėl savivaldybės kontrolės ir audito tarnybos veiklos rezultatų;

122.2. siūlo savivaldybės tarybai atleisti savivaldybės kontrolierių, kai yra įstatymuose nurodyti atleidimo valstybės tarnybos pagrindai;

122.3. svarsto savivaldybės kontrolės ir audito tarnybos kitų metų veiklos plano projektą ir teikia pasiūlymus dėl šio plano projekto papildymo ar pakeitimo, reglamento nustatyta tvarka iki einamųjų metų lapkričio 5 dienos grąžina šį plano projektą savivaldybės kontrolieriui tvirtinti kartu su Kontrolės komiteto posėdžio kopija ar protokolo išrašu.

122.4. įvertina savivaldybės kontrolės ir audito tarnybos ateinančių metų veiklos planui vykdyti reikalingus asignavimu ir išvadą dėl jų teikia savivaldybės tarybai;

122.5. svarsto savivaldybės kontrolės ir audito tarnybos veiklos plano įvykdymo ataskaitą, jos pagrindu rengia ir teikia savivaldybės tarybai išvadas dėl savivaldybės turto ir lėšų naudojimo teisėtumo, tikslingumo ir efektyvumo bei savivaldybės kontrolės ir audito tarnybos veiklos;

122.6. siūlo savivaldybės tarybai atlikti nepriklausomą savivaldybės turto ir lėšų naudojimo bei savivaldybės veiklos auditą, teikia savo išvadas dėl audito rezultatų;

122.7. periodiškai (kartą per ketvirtį) svarsto, kaip vykdomas savivaldybės kontrolės ir audito tarnybos veiklos planas, savivaldybės kontrolės ir audito tarnybos ar savo iniciatyva išklauso institucijų, įstaigų ir įmonių vadovus dėl savivaldybės kontrolės audito tarnybos atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreipiasi į savivaldybės administracijos direktorių arba savivaldybės dėl savivaldybės kontrolės ir audito tarnybos reikalavimų įvykdymo;

122.8. dirba pagal savivaldybės tarybos patvirtintą veiklos programą ir kiekvienų metų pradžioje (iki kovo 31 d.) už savo veiklą atsiskaito savivaldybės tarybai;

122.9. nagrinėja asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų pasiūlymus savivaldybės administracijai ir savivaldybės tarybai.“

**15. REGLAMENTO KEITIMO DIENAI GALIOJANTIS 198.10 PAPUNKTIS**

198.10. Meras gali siūlyti savivaldybės tarybai pavesti Savivaldybės kontrolės ir audito tarnybai atlikti veiklos plane nenumatytą Savivaldybės administracijos, Savivaldybės administravimo subjektų ar Savivaldybės kontroliuojamų įmonių finansinį ir veiklos auditą, priima savivaldybės kontrolieriaus ( savivaldybės kontrolės ir audito tarnybos) pateiktas audito ataskaitas ir išvadas dėl atlikto finansinio ir veiklos audito rezultatų, prireikus organizuoja šių ataskaitų ir išvadų svarstymą savivaldybės tarybos komitetų ir savivaldybės tarybos posėdžiuose;

**Nauja redakcija**

„198.10. (reglamente nustatyta tvarka – gavęs rašytinį Savivaldybės tarybos nario, Savivaldybės tarybos narių frakcijos ~~ar ne mažiau 1/5 visų Savivaldybės narių grupės~~ motyvuotą prašymą, teikimą, pranešimą gali siūlyti Savivaldybės tarybai pavesti Savivaldybės kontrolės ir audito tarnybai atlikti veiklos plane nenumatytą Savivaldybės administracijos, Savivaldybės administravimo subjektų ar savivaldybės valdomų įmonių finansinį ir veiklos auditą, priima Savivaldybės kontrolės ir audito tarnybos pateiktas audito ataskaitas ir išvadas dėl atlikto finansinio ir veiklos audito rezultatų, prireikus organizuoja šių ataskaitų ir išvadų svarstymą Savivaldybės tarybos komitetų ir savivaldybės tarybos posėdžiuose“;

**16. REGLAMENTO KEITIMO DIENAI GALIOJANTIS 205 PUNKTAS**

205. Po savo kadencijos pabaigos meras ir mero pavaduotojas, jeigu neišrenkamas meru ar nepaskiriamas mero pavaduotoju, arba prieš terminą netenka savo įgaliojimų (išskyrus atvejus, kai meras, mero pavaduotojas savo įgaliojimų netenka 175.1 ir 175.3 punktuose nustatyta tvarka arba netenka savivaldybės tarybos nario įgaliojimų pagal Reglamento 196 punktą), turi teisę Vyriausybės nustatyta tvarka grįžti į iki išrinkimo Tarybos nariais eitas pareigas, o kai tokios galimybės nėra, – į kitas tos pačios ar žemesnės kategorijos pareigas, jeigu eitos pareigos pagal teisės aktus priskiriamos valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms. Be to, meras ir mero pavaduotojas turi teisę grįžti į iki išrinkimo savivaldybės tarybos nariais eitas pareigas, jeigu jie ėjo šias pareigas savivaldybės ar valstybės biudžetinėje ar viešojoje įstaigoje arba Savivaldybės ~~kontroliuojamoje~~ įmonėje, o kai tokios galimybės nėra, – į kitas pareigas savivaldybės ar valstybės biudžetinėje ar viešojoje įstaigoje arba savivaldybės ~~kontroliuojamoje~~ įmonėje. Jeigu šie asmenys iki išrinkimo savivaldybės tarybos nariais tokių pareigų nėjo arba atsisakė pasiūlytų kitų žemesnės kategorijos pareigų, pagal teisės aktus priskiriamų valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms, arba kitų pareigų savivaldybės ar valstybės biudžetinėje ar viešojoje įstaigoje arba savivaldybės ~~kontroliuojamoje~~ įmonėje, jiems išmokama 3 mėnesių jų vidutinio darbo užmokesčio dydžio išmoka. Ji išmokama per 3 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 3 mėnesių, likusi neišmokėta išmokos dalis nemokama. Jeigu šie asmenys mero ir mero pavaduotojo pareigas ėjo mažiau kaip vienus metus iki kadencijos pabaigos, jiems išmokama vieno mėnesio jų vidutinio darbo užmokesčio dydžio išmoka. Nutrūkus mero, mero pavaduotojo įgaliojimams prieš terminą, kai jiems nepasitikėjimą pareiškė ne mažiau kaip 1/3 Tarybos narių ir už tokį sprendimą balsavo ne mažiau kaip 1/2 visų savivaldybės tarybos narių, jiems išmokama 2 mėnesių jų vidutinio darbo užmokesčio dydžio išmoka.

**Nauja redakcija**

„205. Po savo kadencijos pabaigos meras ir mero pavaduotojas, jeigu neišrenkamas meru ar nepaskiriamas mero pavaduotoju arba prieš terminą netenka savo įgaliojimų (išskyrus atvejus, kai meras, mero pavaduotojas savo įgaliojimų netenka Reglamento 175.1 ir 175.3 punktuose nustatyta tvarka arba netenka savivaldybės tarybos nario įgaliojimų pagal reglamento 196 punktą), turi teisę Vyriausybės nustatyta tvarka grįžti į iki išrinkimo savivaldybės tarybos nariais eitas pareigas, o kai tokios galimybės nėra, – į kitas lygiavertes ar žemesnes pareigas, jeigu eitos pareigos pagal teisės aktus priskiriamos valstybės tarnautojų (išskyrus politinio (asmeninio) pasitikėjimo valstybės tarnautojų pareigas) pareigoms. Be to, meras ir mero pavaduotojas turi teisę grįžti į iki išrinkimo savivaldybės tarybos nariais eitas pareigas, jeigu jie ėjo šias pareigas savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje, o kai tokios galimybės nėra, – į kitas pareigas savivaldybės ar valstybės biudžetinėje įstaigoje arba savivaldybės valdomoje įmonėje. Jeigu šie asmenys iki išrinkimo savivaldybės tarybos nariais tokių pareigų nėjo arba atsisakė pasiūlytų kitų žemesnės kategorijos pareigų, pagal teisės aktus priskiriamų valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms, arba kitų pareigų savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje, jiems išmokama 3 mėnesių jų vidutinio darbo užmokesčio dydžio išmoka. Ji mokama per 3 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 3 mėnesių, likusi neišmokėta išmokos dalis nemokama. Jeigu šie asmenys mero ir mero pavaduotojo pareigas ėjo mažiau kaip vienus metus iki kadencijos pabaigos, jiems išmokama vieno mėnesio jų vidutinio darbo užmokesčio dydžio išmoka. Nutrūkus mero pavaduotojo įgaliojimams prieš terminą, jei ne mažiau kaip 1/3 visų savivaldybės tarybos narių motyvuotai pareiškia nepasitikėjimą mero pavaduotoju, savivaldybės taryba priima sprendimą atleisti mero pavaduotoją ir už tokį sprendimą slaptai balsuoja ne mažiau kaip ½ savivaldybės tarybos narių, jiems išmokama 2 mėnesių jų vidutinio darbo užmokesčio dydžio išmoka.“

*Punkto pakeitimo pagrindas – 2018-05-17 LR Vietos savivaldos įstatymo Nr. I-533 3, 4, 6, 7, 14, 16, 20, 24, 27, 28, 29, 30 ir 51 straipsnių pakeitimo įstatymas. Įstatymu pakeista Vietos savivaldos įstatymo 19 straipsnio 10 dalis perkelta į Reglamento 205 p.*

**17. REGLAMENTO KEITIMO DIENAI GALIOJANTIS 235.2 PAPUNKTIS**

235.2.šio reglamento nustatyta tvarka siūlyti savivaldybės tarybai svarstyti klausimus, rengti savivaldybės tarybos sprendimų projektus, iš Savivaldybės administracijos ar kitų savivaldybės įstaigų, savivaldybės ~~kontroliuojamų~~ įmonių gauti visą savivaldybės tarybos nario veiklai reikalingą su savivaldybės taryboje nagrinėjamais ar rengiamais nagrinėti klausimais susijusią informaciją, dalyvauti diskusijose svarstomais klausimais, raštu ir žodžiu pateikti pastabas dėl savivaldybės tarybos sprendimų projektų, dėl savivaldybės tarybos darbo tvarkos ir kt., savivaldybės tarybos posėdžio metu klausti pranešėjus, kalbėti dėl vedimo tvarkos, kreiptis su paklausimais į Savivaldybės institucijų, Savivaldybės administracijos, kitų savivaldybės įstaigų, įmonių ir organizacijų, taip pat valstybės institucijų, kurios veikia savivaldybės teritorijoje, vadovus ir valstybės tarnautojus;

**Nauja redakcija**

„235.2. reglamento nustatyta tvarka siūlyti savivaldybės tarybai svarstyti klausimus, rengti savivaldybės tarybos sprendimų projektus, iš savivaldybės administracijos ir kitų savivaldybės įstaigų, savivaldybės valdomų įmonių gauti visą tarybos nario veiklai reikalingą su savivaldybės taryboje nagrinėjamais ar rengiamais nagrinėti klausimais susijusią informaciją, dalyvauti diskusijose svarstomais klausimais, raštu ir žodžiu pateikti pastabas dėl savivaldybės tarybos sprendimų projektų, dėl savivaldybės darbo tvarkos ir kt., savivaldybės tarybos posėdžio metu klausti pranešėjus, kalbėti dėl vedimo tvarkos, kreiptis su paklausimais į savivaldybės institucijų, savivaldybės administracijos, kitų savivaldybės įstaigų, įmonių ir organizacijų, taip pat valstybės institucijų, kurios veikia savivaldybės teritorijoje, vadovus ir valstybės tarnautojus“.

*Punkto pakeitimo pagrindas – 2018-05-17 LR Vietos savivaldos įstatymo Nr. I-533 3, 4, 6, 7, 14, 16, 20, 24, 27, 28, 29, 30 ir 51 straipsnių pakeitimo įstatymas. Įstatymu pakeista Vietos savivaldos įstatymo 24 straipsnio 2 punktas perkelta į Reglamento 235.2 p.*